

**UPRAVNI ODJEL ZA POLJOPRIVREDU**

**KLASA: 112-03/15-01/20**

**URBROJ: 2198/1-14/1-15-3**

**Zadar, 18. lipnja 2015. godine**

Na temelju članka 19. stavka 1., a u svezi s člankom 29. stavkom 3. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11), pročelnik Upravnog odjela za poljoprivredu, objavljuje

**UPUTE I OBAVIJESTI KANDIDATIMA**

**koji podnose prijave na oglas za prijam u službu**

**SAVJETNIKA ZA POLJOPRIVREDU**

Oglas za prijam u službu savjetnika za poljoprivredu, 1 izvršitelj, u Upravni odjel za poljoprivredu, broj radnog mjesta 62. iz Pravilnika o unutarnjem redu upravnih tijela Zadarske županije, na određeno vrijeme od 6 mjeseci, zbog obavljanja privremenih poslova, a radi provedbe projekta „BEE PROMOTED“, na nepuno radno vrijeme (20 sati tjedno), uz probni rad od 2 mjeseca, objavljen je putem Hrvatskog zavoda za zapošljavanje, Područnog ureda u Zadru, dana 16. lipnja 2015. godine.

Od dana objave oglasa kod nadležne službe za zapošljavanje počinje teći rok od 8 dana za podnošenje prijava na oglas. Posljednji dan za podnošenje prijava na oglas u pisarnicu Zadarske županije ili predajom pošti ili ovlaštenom pružatelju poštanskih usluga preporučeno je do uključivo 24. lipnja 2015. godine. Prijava je podnesena u roku ako je prije isteka roka zaprimljena u pisarnici Zadarske županije, Božidara Petranovića 8, 23000 Zadar, a ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje javnopravnom tijelu kojem je upućena.

**Kandidat koji ima pravo prednosti kod prijma u službu prema posebnom zakonu, dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima, a podaci o ostvarivanju prava prednosti dostupni su na linku [ostvarivanje prava prednosti.](http://zadarska-zupanija.hr/images/DOKUMENTI/ostvarivanje_prava_prednosti.docx)**

**I. Opis poslova radnog mjesta savjetnik za poljoprivredu u Upravnom odjelu za poljoprivredu, prema Pravilniku o unutarnjem redu upravnih tijela Zadarske županije:**

- izrada nacrta rješenja i drugih akata koji temeljem propisa RH i Statuta Zadarske županije koje donosi Župan odnosno Županijska skupština,

- praćenje izvršavanja ugovornih obveza lovozakupnika,

- unos podataka u Središnju lovnu evidenciju,

- kontrola gospodarenja u zajedničkim lovištima,

- provođenje prvostupanjskih rješenja u području lovstva,

- analiza Zahtjeva s Programom i financijskim pokazateljima (ekološku poljoprivredu i premije osiguranja) i priprema isplata temeljem Zahtjeva prema nalogu pročelnika,

- kontinuirano praćenje provedbe projekta udruga i zadruga.

- kontinuirano praćenje stanja u ribarstvu,

- praćenje izrade šumsko-gospodarskih planova i provođenje mjera u zašiti šume,

- organiziranje sajmova i izložbi,

- objavljivanje informacija na Internet stranici Zadarske županije i kontakti s medijima,

- ostali poslovi i zadaci iz djelokruga odjela.

**II. Podaci o plaći:**

Temeljem članka 8. Zakona o plaćama službenika i namještenika u lokalnoj i područnoj (regionalnoj) samoupravi („Narodne novine“ broj 28/10) plaću službenika, odnosno namještenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta na koje je službenik odnosno namještenik raspoređen i osnovice za obračun plaće, uvećan za 0,5 za svaku navršenu godinu radnog staža.

Koeficijent složenosti poslova radnog mjesta savjetnik za poljoprivredu je 2,07, utvrđen temeljem točke II. Odluke o koeficijentima za obračun plaća službenika i namještenika Zadarske županije („Službeni glasnik Zadarske županije“ broj 18/10, 14/13).

Osnovica za izračun plaće utvrđena je Odlukom o visini osnovice za obračun plaća službenika i namještenika Zadarske županije („Službeni glasnik Zadarske županije“ broj 04/11, 14/13).

**III. Način obavljanja prethodne provjere znanja i sposobnosti kandidata:**

Prethodna provjera znanja i sposobnosti kandidata temelji se na članku 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11), a provodi je tročlano Povjerenstvo za provedbu oglasa imenovano od strane pročelnika Upravnog odjela za poljoprivredu.

Pravo pristupa na prethodnu provjeru znanja i sposobnosti imat će kandidati koji dostave pravovremene i potpune prijave te koji udovoljavaju propisanim i objavljenim uvjetima oglasa, a poziv s imenima kandidata bit će objavljen na mrežnoj stranici Zadarske županije [www.zadarska-zupanija.hr](http://www.zadarska-zupanija.hr) ,te na oglasnoj ploči Doma Županije, Božidara Petranovića 8, Zadar, najmanje pet dana prije održavanja provjere.

Podnositelji nepravodobnih i nepotpunih prijava kao i podnositelji koji ne udovoljavaju propisanim i objavljenim uvjetima oglasa neće se smatrati kandidatima, te će im biti upućena odgovarajuća pisana obavijest.

Pravni izvori za pripremanje kandidata za prethodnu provjeru znanja za savjetnika za poljoprivredu u Upravnom odjelu za poljoprivredu su sljedeći:

1. Zakon o poljoprivredi ( „Narodna novine“ broj 30/15),
2. Uredba o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ („Narodne novine“ broj 107/14)
3. Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju 2014./2020. („Narodne novine“ 92/14)
4. Strategija „Europa 2020“ (Brussels 3. 3. 2010. COM (2010) 2020 final)

5. Prekogranični program između Hrvatske i Bosne i Hercegovine

6. Statut Zadarske županije („Službeni glasnik Zadarske županije“ 15/09, 7/10, 11/10, 4/12, 2/13, 14/13).

Izvori za pripremu kandidata objavljeni u «Narodnim novinama» dostupni su na mrežnoj stranici [narodne novine](http://narodne-novine.nn.hr/oglasi/default.aspx), izvor pod br. 4. dostupan je putem mrežne stranice <http://www.azoo.hr/images/razno/eu_hr.pdf>, izvor pod. br. 5. dostupan je putem mrežne stranice <http://www.cbc-cro-bih.net/hr/>, a izvor objavljen u „Službenom glasniku Zadarske županije“ dostupan je na linku [zadarska županija-službeni glasnici](http://www.zadarska-zupanija.hr/index.php/sluzbeni-glasnici).

Prethodna provjera znanja i sposobnosti kandidata obuhvaća:

- pisano provjeru znanja iz područja navedenih u pravnim izvorima za pripremanje kandidata,

- pisanu provjeru znanja engleskog jezika,

- intervju.

Za svaki dio provjere, kandidatima se dodjeljuje broj bodova od 1 do 10, te maksimalan broj bodova koje kandidat može ostvariti na prethodnoj provjeri znanja i sposobnosti je 30 bodova.

Pisana provjera znanja sastoji se od ukupno 20 pitanja. Bodovanje pisanog testiranja vršit će se na način da broj točnih odgovora bude podijeljen sa 2, što zaokruženo na jednu decimalu daje broj bodova postignutih na pisanom testu. Maksimalan broj bodova koji kandidat može ostvariti na pisanom testu je 10 bodova.

Pisana provjera znanja engleskog jezika sastoji se od: prijevoda teksta sa hrvatskog jezika na engleski jezik i prijevoda teksta sa engleskog jezika na hrvatski jezik. Maksimalan broj bodova koji kandidat može ostvariti na provjeri znanja engleskog jezika je 10 bodova.

Smatra se da je kandidat položio pisani test ako je ostvario najmanje 50% bodova iz svakog dijela provjere znanja i sposobnosti kandidata na provedenom testiranju.

S kandidatom koji na pisanom testiranju ostvari najmanje 50% ukupnog mogućeg broja bodova, Povjerenstvo za provedbu oglasa provest će intervju.

Povjerenstvo kroz intervju s kandidatima utvrđuje interese, profesionalne ciljeve i motivaciju kandidata za rad na radnom mjestu za koje je podnio prijavu.

Intervju se boduje na način da svaki član Povjerenstva boduje kandidata, od 1 do 10, te se zbroj njihovih bodova dijeli s brojem članova Povjerenstva, i dobiveni iznos čini (prosjek) bodovne ocjene.

Maksimalan broj bodova koji kandidat može ostvariti na intervjuu je 10 bodova.

**IV. U nastavku donosimo još nekoliko informacija o oglasnom postupku:**

1. Molimo podnositelje u prijavi priložiti sve isprave naznačene u oglasu budući da manjak samo jedne isprave isključuje podnositelja iz statusa kandidata. Ukoliko utvrdite da je potrebno dopuniti prijavu koju ste već podnijeli, to je moguće učiniti zaključno do posljednjeg dana za podnošenje prijave na oglas.
2. Izvadak iz Zakona o službenicima i namještenicima u lokalnoj i područnoj (regionalnoj) samoupravi („Narodne novine“ 86/08, 61/11), a koji se odnosi na natječajni postupak, dostupan je na linku [izvadak iz zakona.](http://zadarska-zupanija.hr/images/DOKUMENTI/izvadak_iz_zakona.PDF)

Riječni i pojmovni skupovi u ovom dokumentu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Ovaj dokument je objavljen na oglasnoj ploči i mrežnim stranicama Zadarske županije ([www.zadarska-zupanija.hr](http://www.zadarska-zupanija.hr)) dana 19. lipnja 2015. godine.

**PROČELNIK**

**v.r. Daniel Segarić, dipl. inž.**